# Tarragona

*Za ostale upotrebe, pogledajte Tarragona (razvrstavanje).*

| Tarragona
 |
| --- |
| Srednjovjekovni dio grada TarragoneSrednjovjekovni dio grada Tarragone |
|  |
|

|  |  |
| --- | --- |
|  **Zastava** |  **Grb** |

 |
| Koordinate: ﻿ / ﻿ |
| **Država** |  Španjolska
 |
| **Autonomna zajednica** |  Katalonija
 |
| **Pokrajina** | Tarragona
 |
| **Tárraco** | 5. st. pr. Kr.
 |
| **Osnivač** | Feničani
 |
| **Nazvan po** | citadela (*tarchon*)
 |
|  |
| **Vlast**  |
|  - **Gradonačelnik** | Josep Fèlix Ballesteros (PSOE)
 |
|  |
| **Površina**  |
|  - **Ukupna** | 55,60 km²
 |
| **Visina** | 68 m
 |
|  |
| **Stanovništvo** (2012.)
 |
|  - **Grad** | 130.323
 |
|  - **Gustoća** | 2.300,00 stanovnika/km²
 |
|  |
| **Vremenska zona** | Srednjeeuropsko vrijeme (UTC+1)
 |
|  - **Ljeto (DST)** | Srednjeeuropsko ljetno vrijeme (UTC+2)
 |
| **Poštanski broj** | 43001 - 43008
 |
| **Pozivni broj** | +34 + (Tarragona)
 |
| **Službene stranice**
 |

**Tarragona** je grad u istoimenoj španjolskoj provinciji Tarragona, na južnoj obali španjolske autonomne zajednice Katalonije. Ovaj drevni grad na Sredozemlju je od srednjeg vijeka, pa sve do 20. stoljeća bio glavnim gradom povijesne pokrajine *Vegueria de Tarragona*. Stanovništvo šireg gradskog područja je 2009. godine bilo 675.921 stanovnika.

Tarragona ima veliku luku i Sveučilište Rovira i Virgili, ali najveće gospodarsko središte čini kemijska industrija u njegovoj okolici. Mnoge njene plaže su ocijenjene plavom zastavom, a u njegovoj blizini se nalaze ljetovalište Salou i tematski park Port Aventura, jedan od najvećih u Europi. Gradska zračna luka Reus nalazi se samo nekoliko kilometara od središta grada, u naselju Reus u općini Tarragona.

Panorama Tarragone

Rimske ruševine grada (arheološki kompleks Tárraco) zaštitio je UNESCO i stavio ih na popis mjesta svjetske baštine u Europi.

## Historija

Prema nekim izvorima grad su osnovali Feničani koji su ga nazvali '**Tarchon** što na feničanskom jeziku znači utvrda. Ime je dobio zbog svog strateškog položaja na brdu visokom oko 200 metara, na rijeci Francolí, u mediteranskom zaljevu između Pireneja i rijeke Ebro.

Utvrdili su ga i proširili rimski generali, braća Scipio (Publije i Gnaeus), u 3. st. pr. Kr. koji su ga koristili kao tvrđavu protiv Kartažana. U Rimskom Carstvu grad se punim imenom zvao **Colonia Iulia Urbs Triumphalis Tárraco** (grčki: *Ταρρακών*) i bio je upravno i sudsko sjedište provincije Hispania Tarraconensis. Livije u 1. st. pr. Kr. spominje njegovu luku, a prema Eratostenu imao je pomorsku postaju s cestom. Car August je prezimio u ovom gradu nakon osvajanja Kantabrije, što je obelježeno s nekoliko latinskih natpisa, ali i svečanim nazivom koji je dodijeljena gradu: **Colonia Victrix Togata** i **Colonia Julia Victrix Tarraconensis**. Grad je kovao svoj novac i smatrao se najbogatijim na obali, jednakim gradu Carthago Nova (današnja Kartaga). Pjesnik Marcijal je opjevao njegove plodne doline prepune vinovih loza i osunčane obale.

Grad je imao burnu prošlost, tako da se i danas na području grad nalaze brojni ostaci iz davnih vremena. Nažalost, stare građevine su kroz povijest poslužile stanovnicima kao izvor građevinskog materijala, tako da su mnoge znatno oštećene (npr. Amfiteatar u Tarragoni).

## Znamenitosti

Arheološki kompleks Tarraco| Svjetska baština UNESCO-a |
|  |
|  Španjolska |
| Registriran | 2000. (24. zasjedanje) |
| Vrsta | Kulturno dobro |
| Mjerilo | ii, iii |
| Ugroženost | no |
| Referenca | UNESCO |

Starorimski arheološki lokalitet *Tárraco* nalazi se na UNESCOvom popisu svjetske baštine od 2000. godine.
Zaštićeni spomenici su:

* Kiklopske zidine su većinom izgrađene prije dolaska Rimljana, a od rimskih zidina sučvana su dva portala *Portal del Roser i Portal de Sant Antoni*.
* Pilatova kuća (*Cuartel de Pilatos*) je najverojatnije palača cara Augusta, koja je u 19. st. služila kao zatvor.
* Amfiteatar *Circus* (slika desno) potječe iz 2. st. i nalazi se uz samu morsku obalu. Nakon rimske propasti služio je kao izvor kamenja za mnoge srednjovjekovne građevine, te su od njega ostali samo neki dijelovi. On je dug 450 m i njegovi sačuvani dijelovi su uz trg *Plaça de la Font*.
* U gradu se nalaze i brojni latinski i feničanski natpisi na kamenim pločama, skinute s nekih drevnih građevina i iskorištene za gradnju drugih.
* Akvedukt u Tarragoni ili *Aqüeducte de les Ferreres* koji premošćuje dolinu 4 km sjeverno izvan grada u malo boljem je stanju. Dug je 217 m, a najviši lukovi su visoki 26 m.
* Na Aurelijevoj cesti, 6 km istočno od grada nalazi se monumentalni nadgrobni spomenik "Toranj Scipijevih", premda nema dokaza da su Scipijevi sahranjeni tu.
* Ostali sačuvani spomenici su: rimski forum, citadela ili kaptol, slavoluk Sure ili Bare, te mnogi manji spomenici koji se danas čuvaju u Arheološkom muzeju.

* Amfiteatar u Tarragoni
* Toranj Scipijevih
* Portal sv. Antuna na rimskim zidinama
* Akvedukt u Tarragoni

Ostale znamenitosti Tarragone su:

* Katedrala u Tarragoni iz 12. i 13. stoljeća izgrađena je u kombinaciji romaničkih i gotičkih elemenata.
* Konvikt Klarisa se nalazi uz rimske zidine.
* Konvikt Dominikanaca je danas gradska vijećnica.
* Arhepiskopalna palača je izgrađena na mjestu antičkog kaptola od kojega je sačuvan jedan toranj. Obnovljena je u 19. stoljeću.
* Sjemenište sv. Pavla i sv. Tecle osnovao je nadbiskup Gaspar de Cervantes 1570. god. u duhu Trentskog koncila. Prošireno je u 19. stoljeću, a Papa Lav XIII. ga je uzvisio na razinu pontifikalnog sveučilišta.
* Samostan Poblet iz 1151. god. nalazi se 50 km sjeverno od grada, a značajan je kao mauzolej Aragonskih kraljeva.

* Katedrala u Tarragoni
* Sveučilište Rovira i Virgili
* Samostan Karmelićanki u Tarragoni
* Samostan Poblet

## Događanja

Ljudski toranj za vrijeme Santa Tecla festivala 2009. god.
* *Festival Santa Tecla*, koji se održava od 15. do 24. rujna se slavi od 1321. godine i smatra se državnom turističkom manifestacijom. *Popular Retinue* je živa katalonska baština koja se sastoji od paradnih plesova, bestijarija, plesnog pjevanja i natjecanja u gradnji tornjeva od ljudskih tjelesa.
* Karneval u Tarragoni je jedan od najvećih u Španjolskoj.
* Internacionalni dixieland festival s oko 25 glazbenih sastava i 100 koncerata tjedan-dva prije Uskrsa.
* *Tarraco Viva*, kostimirano oživljavanje rimske kulture, od rimskih legija do svakodnevnice Rimljana. Održava se svake godine od 10. do 20. svibnja.
* Međunarodno natjecanje u vatrometu šest internacionalnih pirotehničkih tvrtki. Službena stranica
* *Festival Sant Magí*, od 15. do 19. kolovoza.

Tarragona je također španjolski kandidat za europski glavni grad kulture 2016. godine.

## Gradovi prijatelji

Tarragona je zbratimljen sa slijedećim gradovima:

|  |  |
| --- | --- |
| * Avignon, Francuska (1968.)
* Alghero, Italija (1972.)
* Orléans, Francuska (1978.)
* Stafford, Ujedinjeno Kraljevstvo (1992.)
 | * Klagenfurt, Austrija (1996.)
* Puškin, Rusija (1997.)
* Pompeji, Italija (2006.)
 |

## Vanjske veze

* Virtualni obilazak Tarragone
* Fotografije Tarragone Arhivirano 2012-03-12 na Wayback Machine-u
* Livius.org: Rimska Tarragona Arhivirano 2010-07-02 na Wayback Machine-u

Ostali projekti

|  |  |
| --- | --- |
|  | U Wikimedijinoj ostavi ima još materijala o temi: **Tarragona** |